ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 21 – 5 – 2024

 ΑΜΑΡΟΥΣΙΟΥ Αρ. Πρ.: 139

Ταχ. Δ/νση: Μαραθωνοδρόμου 54

Τ. Κ. 15124 Μαρούσι

Τηλ.: 2108020788 Fax:2108020788

Πληροφ.: Δ. Πολυχρονιάδης 6945394406

Email:syll2grafeio@gmail.com

Δικτυακός τόπος: http//: [www.syllogosekpaideutikonpeamarousiou.gr](http://www.syllogosekpaideutikonpeamarousiou.gr)

ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ

Κοινοποίηση: ΥΠΑΙΘΑ, ΥΠΕΣ, Δ/νση Π. Ε. Β΄ Αθήνας, Δ/ντή & Σύλλογο Διδασκόντων του 3ου Δημ. Σχ. Κηφισιάς, Ένωση Γονέων & Κηδεμόνων του Δήμου Κηφισιάς, Δήμο Κηφισιάς, Σύλλογο Γονέων & Κηδεμόνων 3ου Δημ. Σχ. Κηφισιάς Δ. Ο. Ε. , Συλλόγους Εκπ/κών Π. Ε. της χώρας

Θέμα: « Συμμετοχή στην κινητοποίηση για ασφαλή σχολεία που διοργανώνει η Ένωση Γονέων του Δήμου Κηφισιάς στο Δημαρχείο Κηφισιάς την Τετάρτη 22 – 5 – 2024 στις 08:00 – Διεκδικούμε σύγχρονα και ασφαλή σχολεία για τις/τους μαθήτριες/μαθητές μας και τις/τους εκπαιδευτικούς».

Με αφορμή το δυσάρεστο συμβάν ατυχήματος σε βάρος μαθητή μας, το οποίο έγινε σε Δημοτικό Σχολείο της Κηφισιάς εξαιτίας εργασιών αποκατάστασης της καγκελόπορτας του συγκεκριμένου σχολείου, με απόλυτες ευθύνες του Δήμου Κηφισιάς, εκφράζοντας την βαθύτατη λύπη και ιδιαίτερη ανησυχία των μελών του σωματείου μας το Δ. Σ. του Συλλόγου Εκπ/κών Π. Ε. Αμαρουσίου συμμετέχει και στηρίζει την κινητοποίηση διαμαρτυρίας που διοργανώνει η Ένωση Γονέων & Κηδεμόνων του Δήμου Κηφισιάς την Τετάρτη 22 – 5 – 2024 στις 08:00 στο Δημαρχείο Κηφισιάς διεκδικώντας σύγχρονα και ασφαλή σχολικά κτήρια για τις/τους μαθήτριες/μαθητές μας και τις/τους εκπαιδευτικούς.

Συγκεκριμένα με το υπ’ αρ. πρ. 62/18 – 2 – 2024 έγγραφο του σωματείου μας, το οποίο επισυνάπτουμε, είχαμε επισημάνει τα ιδιαίτερα κτηριακά προβλήματα του συγκεκριμένου σχολείου στο οποίο έγινε το ατύχημα ζητώντας την άμεση και ασφαλή αποκατάστασή τους χωρίς να εισακουστούμε από την Δημοτική Αρχή Κηφισιάς.

Οι κινητοποιήσεις μας και οι διεκδικήσεις μας δεν πρόκειται να σταματήσουν μέχρι την απόκτηση των αυτονόητων για τα παιδιά μας και τη Δημόσια Εκπαίδευση τον 21ο αιώνα στη χώρα μας, δηλαδή σύγχρονων και ασφαλών σχολικών κτηρίων με δημόσια χρηματοδότηση και επίβλεψη.

Όλοι/όλες στην κινητοποίηση – παράσταση διαμαρτυρίας της Ένωσης Γονέων Κηφισιάς στο Δημαρχείο της Κηφισιάς την Τετάρτη 22 – 5 – 2024 στο Δημαρχείο της Κηφισιάς στις 08:00 διεκδικώντας σύγχρονα και ασφαλή κτήρια για τα παιδιά μας.

Για την διευκόλυνση της συμμετοχής στην κινητοποίηση το Δ. Σ. του Συλλόγου Εκπ/κών Π. Ε. Αμαρουσίου κηρύσσει τρίωρη διευκολυντική στάση εργασίας για τις τρεις πρώτες ώρες της πρωινής βάρδιας του πρωινού κύκλου της Τετάρτης 22 – 5 – 2024.

